google/wiki40b huggingface dataset:
चिरप्रतिष्ठित प्रानुकूलन

चिरप्रतिष्ठित प्रानुकूलन (Classical conditioning या Pavlovian conditioning या respondent conditioning) सीखने की एक विधि है जिसमें जैविक दृष्टि से शक्तिशाली उद्दीपक को सामान्य उद्दीपक के साथ युग्मित किया जाता है। इस युग्मन से सीखने में मदद मिलती है। 
इवॉन पॉवलोव (Ivan Pavlov ) ने प्रयोगशाला में नियंत्रित परिस्थतियों में व्यवहार का वृहद अवलोकन किया। उनके इन कार्यों ने इस विचार की नींव डाली कि व्यवहार का वैज्ञानिक अध्ययन करने के लिए इसका अवलोकन और मापन आवश्यक है।
मनोवैज्ञानिक इवान पॉवलोव (1927) ने कुत्तों पर प्रयोग किया तथा देखा कि यदि खाना देने के पहले प्रतिदिन घंटी बजायी जाए, फिर कुत्ते को खाना दिया जाए तो घंटी बजते ही कुत्ते के मुँह में लार आ जाती है। पॉवलोव के अनुसार सामान्य/तटस्थ उद्दीपक ( neural stimulus ) (घंटी बजाना) को एक-दूसरे उद्दीपक (भोजन) के साथ जोड़ा जाए तो एक प्रतिक्रिया होती है जो कि पहले सामान्य उद्दीपक द्वारा व्यवहार में परिलक्षित होती है।
जॉन वॉटसन ने इस क्लासिकल अनुकूलन के सिद्धांत को मानव पर आजमाकर देखा। उन्होने एक छोटे लड़के जिसका नाम एलबर्ट को एक सफेद चूहा दिखाया। उन्होने देखा कि वह उससे डरता है या नहीं। एलबर्ट चूहे से नहीं डरा। खेलने लगा। अब वॉटसन ने एलबर्ट के सिर के पीछे एक तेज आवाज की। अब आप कल्पना कर सकते हैं कि क्या, हुआ होगा इस आवाज से नन्हा एलबर्ट रोने लगा। जब वॉटसन ने सफेद चूहे और तेज आवाज को एक साथ संयोजित करके एलबर्ट के ऊपर आजमाया। डर इसी क्लासिकल कन्डीशनिंग द्वारा संचालित होता है। उदाहरण के लिए दांत की एक कष्टदायक चिकित्सा हमारे मन में दंत चिकित्सक के प्रति मन में भय उत्पन्न कर सकती है, एक वाहन दुर्घटना के बाद हम गाड़ी चलाने में डरने लगते हैं। छोटी आयु में ऊँची कुर्सी पर से गिरने के कारण हमें ऊँचाई का भय और कुत्ते द्वारा काटे जाने पर जानवरों से भय हो जाता है।
क्लासिकल कन्डीशनिंग हमारे कई प्रकार की अनैच्छिक प्रतिक्रियाओं की भी व्याख्या करती है। उदाहरण के लिए ऊपर वर्णित किए गए डर। लेकिन वी.एफ. स्किनर ने देखा कि हमारी कुछ क्रियाओं की व्याख्या एक-दूसरे प्रकार के अधिगम जिसे हम ऑपरेटर कन्डीशनिंग कहते हैं के द्वारा की जा सकती है।
रूसी शरीर क्रिया वैज्ञानिक  पावलाव 'लारमय स्राव का प्रेक्षण' कर रहे थे उसी समय संयोग से इस सिधांत का जन्म हुआ। जिसमे उन्होने देखा की जब एक तटस्थ उद्दीपक को स्वाभाविक उद्दीपक के साथ एक निश्चित समय अंत्रराल पर प्रस्तुत किया जाता है तो उसमे स्वाभाविक उद्दीपक के समान अनुक्रिया उत्पन्न करने का गुण आ जाता है। जिसे ही अनुबंधन की संज्ञा दी गयी और यही पावलोवियन सिधांत का आधार बना ।
Conditioning: अनुबंधन एक एसी प्रक्रिया है जिसके द्वारा उद्दीपक और अनुक्रिया के मध्य एक सम्बंध स्थापित होता है।
Classical conditioning की व्याख्या मुख्य रूप जिन चार सम्प्रत्ययों से की गयी है वे निम्न्लिखित है-
1-स्वाभाविक उद्दीपक(UCS)
2- स्वाभाविक अनुक्रिया(UCR)
3- अस्वाभाविक उद्दीपक (US)
4- अस्वाभाविक अनुक्रिया(UR)
धर्म अधीकारी (1986 फ़िल्म)

धर्म अधीकारी १९८६ में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

धर्म अधीकारी (1986 फ़िल्म) इण्टरनेट मूवी डेटाबेस पर
जानागढ़

बाहरी कड़ियाँ

https://www.facebook.com/profile.php?id=100007769927477
हांगझोऊ

हांगझोऊ (杭州, Hangzhou) जनवादी गणराज्य चीन के पूर्वी भाग में स्थित झेजियांग प्रांत की राजधानी और सबसे बड़ा शहर है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसकी आबादी ८७,००,४०० अनुमानित की गई थी। सन् २००३ की जनगणना में हांगझोऊ नगर पालिका क्षेत्र में ४२.२७ लाख लोग रहते थे जिनमें से १९.१ लाख केन्द्रीय हांगझोऊ के छह शहरी ज़िलों में निवास कर रहे थे। हांगझोऊ यांग्त्से नदी की डेल्टा (नदीमुख) का एक मुख्य शहर है और शंघाई से १८० किलोमीटर दक्षिण-पश्चिम में हांगझोऊ खाड़ी पर स्थित है। यह पिछले १००० वर्षों से एक महत्वपूर्ण और विकसित नगर रहा है। हांगझोऊ अपनी प्राकृतिक सुन्दरता के लिए जाना जाता है और इसकी पश्चिमी झील एक मशहूर पर्यटक स्थल है।

मौसम

औपचारिक रूप से हांगझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई का औसत तापमान २८.४ °सेंटीग्रेड है। जनवरी में औसत तापमान ४.३ °सेंटीग्रेड होता है। यहाँ अधिकतर बारिश मई के महीने में होने वाले पूर्वी एशियाई मोनसून में होती है और कभी-कभी तूफ़ानी बारिश भी गिरती है। सर्दियों में कभी-कभार बर्फ़ गिर जाती है।

संस्कृति

हांगझोऊ के लोग वू चीनी की एक उपभाषा बोलते हैं। यह शहर अपनी लोंगजिंग नामक एक सब्ज़ चाय (हरी चाय) के लिए प्रसिद्ध है।
बनगाँव

स्थान

बनग्राम गाँव फतेहाबाद से १० किलोमीटर दूर दक्षिण में स्थित है।

भूगोल

बनग्राम गाँव 29.4755°N 75.4132°E. पर स्थित है।
माय लाइफ (पुस्तक)

द स्टोरी ऑफ माय लाइफ अमेरिका की प्रसिद्ध लेखिका हेलेन केलर(1903) द्वारा लिखित एक आत्मकथा है। इस पुस्तक में वर्तमान में महिलाओं की शिक्षा और उनके सशक्तिकरण का सवाल हमारे देश में अब भी बना हुआ है। ऐसे में हेलन किसी के लिए भी प्रेरणा हो सकती हैं। हेलन केलर मूक-बधीर थीं, इसके बावजूद उन्होंने आम स्टूडेंट्स के साथ ग्रैजुएशन करने में कायमाबी पाई। उनके जीवन की कहानी पढ़ कर हमें अपनी मुसीबतें बौनी नजर आने लगेंगी। इसका हिंदी अनुवाद भी प्रभात प्रकाशन ने मेरे जीवन की कहानी नाम से निकाला है।
१४५६ ईसा पूर्व

१४५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुदीप

प्रारंभिक जीवन

सुदीप का जन्म कर्नाटक के शिमोगा जिले के शिमोगा में संजीव मंजप्पा और सरोजा के घर हुआ था। पूरा परिवार नारीसिंहराजपुरा से शिमोगा में चला गया था उन्होंने इंजीनियरिंग और दयानंद सागर कॉलेज ऑफ इंजीनियरिंग, बैंगलोर से औद्योगिक और उत्पादन इंजीनियरिंग में स्नातक की उपाधि प्राप्त की।उन्होंने अंडर -17 और अंडर -19 क्रिकेट में कॉलेज का प्रतिनिधित्व किया। उन्होंने मुंबई में अभिनय के रोशन तनेजा स्कूल में भाग लिया, जहां उन्होंने 'शर्म' पर विजय प्राप्त की।।

अभिनेता

सुदीप ने थयवव (1997) में अपना फिल्म कैरियर शुरू किया। इसके बाद उन्होंने प्रत्यार्था  में सहायक भूमिका निभाई, निर्देशित सुनील कुमार देसाई  और एक ही निर्देशक की फिल्म स्पर्ष (फिल्म) में मुख्य भूमिका निभाई। 2001 में, हुचचा में एक भूमिका ने उन्हें अपना पहला बड़ा अनुसरण किया। 2008 में उन्होंने फुंक में अपनी बॉलीवुड की शुरुआत की। उन्होंने राम गोपाल वर्मा की फिल्मों रान, फूंक 2 और रक्षा चरित्र में भी अभिनय किया है। उनके बाद केपे गौड़ा और विष्णुवर्धन (2011) थे।
[[चित्|अंगूठाकार|225x225पिक्सेल|सुदीप के साथ एस. एस . राजामौली और सामन्था के सेट पर एगा]]

निर्देशक और निर्माता

उन्होंने कन्नड़ फिल्में मेरी ऑटोग्राफ़, #73 शायंदी निवासा, वीरा मदकरी, जस्ट मठथथली, केपे गौड़ा और मानिक्या को निर्देशित किया है। उन्होंने जस्ट मैथ मथली के लिए पटकथा भी लिखी 
उनकी एक फिल्म निर्देशन कंपनी कास्का क्रिएशन है, जिसका श्रेय मेरी ऑटोग्राफ (2006)और 73, शांतिनिवासा (2007) में है।.

व्यक्तिगत जीवन

सुदीप कर्नाटक बुलडोजर्स क्रिकेट टीम के कप्तान है जो सेलिब्रिटी क्रिकेट लीग में प्रतिस्पर्धा करता है।
सुदीप ने 2000 में बंगलौर में केरल के नायर समुदाय से संबंधित प्रिया राधाकृष्णन से मुलाकात की और उन्होंने 2001 में शादी की। प्रिया ने विवाह से पहले एक एयरलाइन कंपनी में तथा बैंक में काम किया।उनके एकमात्र बच्चे, साणवी, का जन्म 2004 में हुआ।2013 में, सुदीप ने एक स्टेज 360 °, एक इवेंट मैनेजमेंट कंपनी की शुरुआत की, जिसमें उनकी पत्नी ने सक्रिय भूमिका निभाई थी। दोनो सितंबर 2015 में विभाजित हो गये,

मीडिया में

सुदीप को आलोचकों द्वारा कन्नड़ सिनेमा के सबसे प्रतिभावान कलाकारों में से एक के रूप में वर्णित किया गया है। 2012 में उन्होंने बेंगलुरु में टाइम्स 25 में सबसे ज्यादा वांछनीय पुरुषों में पहली बार सूचीबद्ध किया था। 2012में उन्हें कन्नड़ संगठन, कर्नाटक रक्षणा वेदिक द्वारा 'अभिनया चक्रवर्ती' का खिताब दिया गया था।
मोमिन खान मोमिन

मुहम्मद मोमिन खाँ (1800-1851) भारत के उर्दू कवि थे। उन्होने गजलें लिखीं हैं। 
कश्मीरी थे पर वे दिल्ली में आ बसे थे। उस समय शाह आलम बादशाह थे और इनके पितामह शाही हकीमों में नियत हो गए। अँग्रेजी राज्य में पेंशन मिलने लगा, जो मोमिन को भी मिलती थी। 
इनका जन्म दिल्ली में सन्‌ 1800 ई. में हुआ। फारसी -अरबी की शिक्षा ग्रहण कर हकीमी और मजूम में अच्छी योग्यता प्राप्त कर ली। छोटेपन ही से यह कविता करने लगे। तारीख कहने में यह बड़े निपुण थे। अपनी मृत्यु की तारीख इन्होंने कही थी-दस्तों बाजू बशिकस्त। इससे सन्‌ 1852 ई. निकलता है और इसी वर्ष यह कोठे से गिरकर मर गए। इनमें अहंकार की मात्रा अधिक थी, इसी से जब राजा कपूरथला ने इन्हें तीन सौ रुपए मासिक पर अपने यहाँ बुलाया तब यह केवल इस कारण वहाँ नहीं गए कि उतना ही वेतन एक गवैए को भी मिलता था। 
मोमिन बड़े सुंदर, प्रेमी, मनमौजी तथा शौकीन प्रकृति के थे। सुंदर वस्त्रों तथा सुगंध से प्रेम था। इनकी कविता में इनकी इस प्रकृति तथा सौंदर्य का प्रभाव लक्षित होता है। इसमें तत्सामयिक दिल्ली का रंग तथा विशेषताएँ भी हैं अर्थात्‌ इसमें अत्यंत सरल, रंगीन शेर भी हैं और क्लिष्ट उलझे हुए भी। इनकी गजलें भी लोकप्रिय हुई। इन्होंने बहुत से अच्छे वासोख्त भी लिखे हैं। वासोख्त लंबी कविता होती है जिसमें प्रेमी अपने प्रेमिका की निन्दा और शिकायत बड़े कठोर शब्दों में करता है।
मोमिन जिनका पेशा हकीमी था,फारसी काव्यशास्त्र के वेत्ता थे । संगीत तथा शतरंज में उनकी रुचि थी । इसका प्रभाव उनकी शायरी में भी दिखाई देता है । फारसी गद्य एवं पद्य दोनों में उनकी रचनाएँ उपलब्ध हैं । उनकी काव्य रचनाओं में ग़ज़ल मसनवी तथा क़सीदे सभी रूपसम्मिलित हैं । ग़ज़ल और मसनवी में श्रृंगार एवं प्रेम रस की भरमार है । कहा जाता है कि वे जवानी में प्रेम तरंगों में खूब झूले थे । यदा कदा भावों में अश्लीलता भी दिखाई देती है लेकिन भावों में गहराई एवं दूर तक ले जाने वाली कल्पना मोमिन की ही शायरी में उपलब्ध है । उनका यह शेर देखिये :
"तुम मेरे पास होते हो गोया
जब कोई दूसरा नहीं होता ।"
यह शेर दूरस्थ कल्पना का घोतक माना जाता है । मोमिन की विषय संरचना को कुछ आलोचकों ने इसे भाव की जटिलता तथा भाषा की किलष्टता का नाम दिया है ।
ग्रेनेडा का राजतंत्र

राजपरिवार

संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान
नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार  में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।

उत्तराधिकार

राष्ट्रमण्डल प्रदेशों के बीच का संबंध इस प्रकार का है की उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। 
उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।

वित्त

ग्रेनेडा की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।

कार्यपद के कर्तव्य

सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
मोहम्मद अब्दुल ग़फ़्फ़ार

मोहम्मद अब्दुल ग़फ़्फ़ार (1910 –1966), जो अब्दुल ग़फ़्फ़ार के नाम से भी जाने जाते हैं, अरकान, बर्मा (हाल में राखीन राज्य, म्यान्मार) से एक राजनीतिज्ञ थे। 1947 में वे बुथिदाउंग से ब्रिटिश बर्मा की लेजिस्लेटिव असम्ब्ली के सदस्य चुने गए। 1948 में, बर्मा की आज़ादी के बाद, बर्मा के राष्ट्रपति साओ श्वे थाइक ने 1949 में ग़फ़्फ़ार को अराकान की जाँच कमिशन के सात सदस्यों में से एक नियुक्त किया। 1952 में वे सितवे से राष्ट्रीयता के चैंबर के सदस्य चुने गए। 1956 वे माउंगडाव से सांसद चुने गए। वे प्रधानमंत्री उ नू के स्वास्थ्य मंत्रालय के संसदीय सचिव भी थे।
ग़फ़्फ़ार अरकान की भारतीय बिरादरी के सदस्य थे। बर्मा के अरकान राज्य में भारतीयों की सबसे बड़ी जनसंख्या थी। 1949 में उन्होंने क्षेत्रीय स्वायत्तता जाँच कमिशन के सामने ज्ञापन पेश किया था जिसमें अरकान में बसे भारतीयों के वर्णन रोहिंग्या के रूप में किया गया था, यह नाम "रोहांग" या "रोहन", इस क्षेत्र के स्थानीय भारतीय नामों से व्युत्पन्न हुआ।
पटुय़ाखाली सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

पटुय़ाखाली सदर उपजिला बांग्लादेश के दक्षिणी भाग में, बरिशाल विभाग के पटुय़ाखाली जिले में स्थित है।
कोलोराडो एवालांच

कोलोराडो एवालांच, एक प्रसिद्ध आइस हॉकी टीम है, जो डॅनवर में आधारित है। वे नैशनल हॉकी लीग में खेलते हैं।
सुशील कुमार दे

सुशील कुमार दे (29 जनवरी 1890 - 31 जनवरी 1968) भारत के बहुज्ञानी थे। उनकी शिक्षा एक वकील के रूप में हुई थी और उनकी डिग्री अंग्रेजी तथा संस्कृत काव्यशास्त्र में थी किन्तु उन्होने संस्कृत साहित्य, दर्शन, काव्यशास्त्र, बंगला साहित्य के इतिहास पर लिखा। इसके अतिरिक्त उन्होने पाण्डुलिपियों से उन्होने बहुत से संस्कृत व बंगला ग्रन्थों के समालोचनात्मक संस्करण सम्पादित किये।
जिर्मले

जिर्मले नेपालके मेची अंचलके इलाम जिलाकी एक गाँव विकास समिति है।
भगभद्र

भगभद्र शुंग राजवंश के एक राजा थे। उन्होंने ११० ईसा पूर्व के लगभग उत्तर केन्द्रीय और पूर्वी भारत में शासन किया। यद्यपि शुंग की राजधानी पाटलीपुत्र थी, उन्हें विदिशा में अदालत निर्माण के लिए भी जाना जाता है। शुंग राजवंश ने ११२ वर्षों तक शासन किया और उनमें से ९वें राजा भग को विदिशा के भद्र के रूप में जाना जाता है।
भारतीय राष्ट्रीय परिषद

भारतीय राष्ट्रीय परिषद भारतीय राष्ट्रीय परिषद थाईलैंड में रहने वाले भारतीय राष्ट्रवादियों द्वारा बैंकॉक में दिसंबर 1941 में स्थापित एक संगठन था।  संगठन की स्थापना 22 दिसंबर 1941 को थाई-भारत सांस्कृतिक लॉज से की गई थी।  परिषद के संस्थापक अध्यक्ष स्वामी सत्यनंद पुरी थे, साथ ही संस्थापक सचिव के रूप में देबनाथ दास भी थे।  भारतीय स्वतंत्रता लीग के साथ, यह भारतीय प्रमुख आंदोलन के लिए जापानी सहायता के दायरे पर फूजीवाड़ा के एफ किकान के साथ जुड़े दो प्रमुख भारतीय संघों में से एक रहा। 
हालांकि, भारतीय राष्ट्रीय परिषद ने भारतीय राष्ट्रीय कांग्रेस के साथ एकजुटता पर बल दिया और, जब जापान ने अपने सफल मलयान अभियान की शुरूआत की, तो परिषद ने जापानी नेतृत्व के क्विज़लिंग को प्रदर्शित करने के लिए कांग्रेस नेतृत्व की अनिच्छा को दर्शाया।  परिषद ने भारतीय स्वतंत्रता लीग के साथ मतभेद भी किए थे, पुरी ने कोरिया और चीन में अपने कार्यों के प्रकाश में टोक्यो की साम्राज्यवादी साम्राज्यवादी विश्वसनीयता को खुले तौर पर पूछताछ की थी।  1942 में टोक्यो में सम्मेलन के मार्ग में गियानी प्रीतम सिंह के साथ विमान दुर्घटना में पुरी की मौत हो गई थी, जिसमें देखा गया था कि रेश बिहारी बोस ने दक्षिण-पूर्व एशिया में प्रवासी भारतीय आंदोलन के नेता के रूप में स्वीकार किया था। बाद में, परिषद ने बैंकाक सम्मेलन में भाग लेने के लिए प्रतिनिधियों को भेजा।
होवरबोर्ड

होवरबोर्ड (HOVERBOARD) एक प्रकार का युद्धक उड़नखटोला है जो स्वयं संचालित है।

उड़ान क्षमता

10 मिनट

गति

अधिकतम गति 150 किलोमीटर /घंटा

उपयोग

देश की सीमा एवम शत्रु की निगरानी करने में उपयोगी। यू एस अपनी सेना में शामिल करने की योजना बना रहा है।
रमेश सिप्पी

रमेश सिप्पी (जन्म: 23 नवंबर, 1947) हिन्दी फ़िल्मों के एक निर्देशक हैं।

व्यक्तिगत जीवन

रमेश सीप्पी

नामांकन और पुरस्कार

रमेश सिप्पी को उनके फ़िल्मी करियर में 2 पुरुस्कार मिल चुके है।
1- हिंदी सिनेमा में उल्लेख्नीय योगदान के लिए विशेष पुरुस्कार ( वर्ष 2012)। यह पुरुस्कार "अवार्ड्स ऑफ़ द इंटरनेशनल फिल्म एकेडमी" द्वारा दिया गया।
2- फिल्म शोले को 50 सालो की सर्वश्रेष्ठ फिल्म का "फिल्मफेयर पुरुस्कार"।
तारानगर, राजस्थान

विवरण

तारानगर चुरू ज़िले के उत्तर भाग में स्थित है। इसकी जलवायु उष्ण कटिबंधीय है। चारो ओर थार मरुस्थल है। यहाँ पर ग्रीष्म ऋतु में तापमान उच्चतम स्तर पर 50` सेल्सियस रहता है और सर्दियों में तापमान 0` सेल्सियस तक पहुंच जाता है।
तारानगर के गांवों का इतिहास श्री सार्वजनिक पुस्तकालय तारानगर द्वारा प्रकाशित तथा ब्रह्मानंद पारीक  व कालू राम पुरोहित बुचावास द्वारा संपादित अर्चना भाग 2 स्मारिका से विस्तृत रूप में पढ़ा जा सकता है। जाट यहाँ कि बड़ी आबादी है और प्रमुखता से प्रत्येक सामजिक, राजनीतिक कार्यो में भाग लेते है।

पूज्य देवता

गोगाजी इस क्षेत्र में  विशेष  पूजनीय देवता है। तेजाजी महाराज कि भी सर्वसमाज द्वारा पूजा  जाता है।

शिक्षा

शिक्षा का स्तर यहाँ काफी उच्च है। इस क्षेत्र में तारानगर ने पिछले कुछ समय में काफी तरक्की की है और आज राजस्थान के बड़े शिक्षा के क्षेत्रों में गिना जाता है। हर साल सरकारी व निजी संस्थानों द्वारा राज्य स्तर पर सैकड़ों मेरिट दी जाती है |

अन्य

तारानगर से हर वर्ष हजारो जवान सेना में भर्ती होते है। अपने देश कि रक्षा अपने तन-मन के द्वारा पूर्ण रूप से करते है। देश के वीर जवानों कि प्रति यहाँ के लोगो में इज्जत है। हर साल शहीद दिवस मनाया जाता है।
राजनीति में भी तारानगर काफी उच्च स्तर पर  है। यहा से चुने हुए प्रतिनिधि कई बार सरकार में मंत्री पद पर स्थापित हो चुके है।
खेल खेल में भी तारानगर से कई खिलाडी है, जो राज्य स्तर पर  खेलते है।
लखनऊ सिटी रेलवे स्टेशन

लखनऊ सिटी रेलवे स्टेशन लखनऊ शहर का एक रेलवे स्टेशन है।
फ़िल्मफ़ेयर (पत्रिका)

पत्रिका

फ़िल्मफ़ेयर भारत की सबसे पुरानी फ़िल्म पत्रिका है और इसके द्वारा प्रायोजित अवॉर्ड्स भी सबसे पुराने पुरस्कार हैं। पहले यह, मीडिया सेवाओं में कार्यरत भारत के सबसे बड़े समूह 'द टाइम्स ग्रूप' का ही एक हिस्सा थी, जो द टाईम्स ऑफ़ इंडिया, दि इकोनाॅमिक टाइम्स, नवभारत टाइम्स और महाराष्ट्र टाइम्स भी प्रकाशित करते हैं। 2005 में, फ़िल्मफ़ेयर और कुछ अन्य प्रकाशन, ख़ासकर फ़ेमिना, का बंटवारा एक उप-कंपनी में हुआ। नई कंपनी वर्ल्डवाइड मीडिया, टाइम्स समूह और बीबीसी वर्ल्डवाइड के प्रकाशन विभाग बीबीसी मैगज़िंस के बीच 50:50 की साझेदारी से बनी संयुक्त कंपनी है।
2008 के शुरुआत में पत्रिका ने अपने रूप-रंग और प्रकाशन की समय-सारिणी में परिवर्तन किया। फिर माह के हर 15 दिनों में फ़िल्मफ़ेयर का प्रकाशन होने लगा और श्री जितेश पिल्लई के संपादकत्त्व में इसकी पूरी रूपरेखा और नियमित विभागों का आधुनिकीकरण होता रहा है। आज भी इसमें तसवीरों को व्यापक रूप से प्रस्तुत करने का काम जारी है। इसके लेखकगण में अनुराधा चौधरी, संगीता ऐंजेला कुमार और फ़हीम रुहानी शामिल हैं।
फ़िल्मफ़ेयर ने फ़िल्मों के लिए, फ़िल्म-प्रेमियों की राय पर आधारित दो अवॉर्ड्स प्रस्तुत किये हैं: हिंदी फ़िल्मों के लिए फ़िल्मफ़ेयर पुरस्कार और कन्नड़, मलयालम, तमिल और तेलुगु भाषा की फ़िल्मों के लिए फ़िल्मफ़ेयर अवॉर्ड्स साउथ।
टर्बोजनित्र

टर्बोजनित्र या टर्बोजनरेटर (turbo generator) टरबाइन और जनित्र का सम्मिलित रूप है जिसमें टरबाइन, जनित्र से सीधे जुड़ा होता है। विश्व की अधिकांश विद्युत ऊर्जा विशाल भापचालित टर्बोजनित्रों के द्वारा ही पैदा की जाती है।
लोया पकतिया

लोया पकतिया (पश्तो: لويه پکتيا; अंग्रेज़ी: Loya Paktia), जिसका मतलब 'महा-पकतिया' होता है, अफ़्ग़ानिस्तान का एक ऐतिहासिक और सांस्कृतिक क्षेत्र है जिसमें उस देश के पकतिया, पकतीका और ख़ोस्त के सम्पूर्ण प्रान्त और लोगर और ग़ज़नी प्रान्तों के कुछ भाग शामिल हैं। इसमें कभी-कभी पाकिस्तान की कुर्रम एजेंसी भी शामिल की जाती है। लोया पकतिया के पश्तून क़बीलों की एक सांझी संस्कृति है जो उनकी वेशभूषा, पगड़ी की शैली और रंगों, पश्तो बोलने के लहजों और अन्य चीज़ों से प्रकट होती है। यहाँ मुख्यतर ग़िलज़​ई और करलानी गुटों के क़बीले रहते हैं जिनमें ख़रोटी, ज़ाज़ी, ज़दराण और सुलयमानख़ेल शामिल हैं। यहाँ ख़ानाबदोश कूची क़बीले भी रहते हैं।
निवृति

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)